**Contract de Antrepriză**

**nr. \_\_\_\_**

**încheiat în mun. Chișinău, la data de \_\_\_\_\_\_\_\_\_\_\_\_\_\_\_**

**Fundația Agapedia din Moldova,** fondat la data de 14 noiembrie 2001, IDNO 1012620004147, cu sediul în mun. Chișinău, str. Mihail Lomonosov, nr.20, reprezentată prin Marina Marian, în funcția de Președintă, în baza Statutului, în continuare „**Client**”, pe de o parte,

și

**\_\_\_\_\_\_\_\_\_\_ SRL,** fondat la data de \_\_\_\_\_\_\_\_\_\_\_, IDNO\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_, în funcția de \_\_\_\_\_\_\_\_\_\_, în baza Statutului \_\_\_\_\_\_\_\_\_\_\_\_, în continuare „**Antreprenor**”, pe de altă parte,

împreună denumite „Părțile”,

au convenit asupra următoarelor:

1. **Definiții**
	1. În înțelesul prezentului contract, următorii termeni vor avea următoarele semnificații:
* **Lucrarea:** este reglementată conform specificațiilor detaliate din Anexa 1 (Caiet de sarcini) la prezentul contract.
* **Documentația Tehnică:** reprezintă ansamblul documentelor tehnice necesare executării Lucrării, inclusiv, dar fără a se limita la: Certificat de urbanism (dacă este cazul), Aviz de racordare (dacă este cazul), caiete de sarcini, graficul de execuție a lucrărilor, planuri, desene, calcule, specificații tehnice, standarde, normative, agremente tehnice, fișe tehnice ale materialelor, etc., conform listei complete din Anexa 2 la prezentul contract.
* **Șantierul:** reprezintă locul unde se execută Lucrarea, pe adresa str. Independenței 4, s. Micleușeni, rl Strășeni.
* **Materiale:** reprezintă toate materialele de construcții, echipamentele, instalațiile și orice alte bunuri necesare pentru executarea Lucrării.
* **Impediment Justificator:** reprezintă orice eveniment extern, imprevizibil, absolut invincibil și inevitabil, independent de voința Părților, care împiedică executarea prezentului contract, cum ar fi, dar fără a se limita la: calamități naturale (cutremure, inundații, incendii), război, revoluție, embargo, pandemii, acte de autoritate publică cu caracter general și obligatoriu.
* **Zi lucrătoare:** reprezintă orice zi calendaristică, cu excepția zilelor de sâmbătă, duminică și a sărbătorilor legale din Republica Moldova.
1. **Obiectul contractului**
	1. Antreprenorul se obligă să execute Lucrarea pe riscul său, în conformitate cu condițiile prezentului contract, inclusiv să presteze servicii de proiectare și verificare a documentației de proiect conform Caietului de sarcini din Anexa nr.1.
	2. Clientul se obligă să pună șantierul la dispoziția Antreprenorului în timp util, să asigure accesul liber al Antreprenorului și să achite prețul convenit pentru Lucrarea executată conform contractului.
2. **Durata contractului**
	1. Prezentul contract intră în vigoare la data semnării de către ambele Părți și este valabil până la data recepției finale a Lucrării și stingerea tuturor obligațiilor Părților, inclusiv cele aferente perioadei de garanție.
3. **Termenul de execuție**
	1. Termenul de începere a lucrărilor: 05 august 2025.
	2. Termenul de finalizare a lucrărilor: 16 septembrie 2025.
	3. Antreprenorul se obligă să depună toate diligențele pentru a finaliza Lucrarea în termenul stabilit.
	4. Termenele prevăzute la punctele 4.1. și 4.2. pot fi modificate prin act adițional la prezentul contract, în cazul apariției unor circumstanțe obiective care împiedică executarea Lucrării în termenele stabilite inițial, cum ar fi, dar fără a se limita la:
		1. modificări ale Documentației Tehnice aprobate de Client;
		2. condiții meteorologice nefavorabile care împiedică executarea Lucrării;
		3. întârzieri justificate în aprovizionarea cu Materiale din cauze independente de voința Antreprenorului;
		4. alte situații imprevizibile care nu se datorează culpei Antreprenorului.
	5. În cazul în care Antreprenorul prevede că nu va putea respecta termenele de execuție, acesta este obligat să notifice Clientul în scris, cu cel puțin 30 zile lucrătoare înainte de expirarea termenului, precizând motivele întârzierii și durata estimată a acesteia.
	6. Nerespectarea termenelor de execuție din culpa Antreprenorului dă dreptul Clientului la aplicarea de penalități, conform prevederilor punctului 11.4. din prezentul contract.
4. **Prețul contractului și modalitatea de plată**
	1. Prețul contractului este de \_\_\_\_\_\_\_\_\_\_ lei (fără TVA), stabilit conform Ofertei financiare anexate la prezentul contract (Anexa 3).
	2. Prețul contractului este ferm și nu poate fi modificat pe durata executării Lucrării, cu excepția cazurilor în care:
		1. intervin modificări justificate ale Documentației Tehnice la solicitarea Clientului, orice lucrări suplimentare vor fi facturate la tarifele din oferta Antreprenorului;
		2. apar creșteri semnificative (peste 20%) și imprevizibile ale prețurilor de achiziție la Materiale, confirmate de documente justificative.
	3. Orice modificare a prețului contractului se va face prin act adițional la prezentul contract după obținerea acordului Donatorului.
	4. Plata se va efectua în lei moldovenești, în maxim 3 tranșe, la executarea a cel puțin 30%, 70% și 100% din Lucrare, confirmată prin Procese Verbale de recepție a lucrărilor executate,
	5. Clientul va deduce sub formă de retenție 10% din valoarea totală a contractului la prima plată efectuată către Antreprenor.
	6. Retenția de 10% este formată din:
		1. **5%** - ca garanție pentru finalizarea lucrărilor și se va elibera Antreprenorului în termen de 14 zile lucrătoare de la data semnării Procesului-verbal de recepție la terminarea lucrărilor.
		2. **5%** - ca garanție pentru calitate, valabilă pe perioada de responsabilitate pentru vicii (defect liability period) de 6 luni de la data recepției la terminarea lucrărilor. Suma reținută pentru garanția de calitate va fi eliberată Antreprenorului în termen de 14 zile lucrătoare de la expirarea perioadei de garanție pentru calitate, cu condiția ca toate deficiențele constatate în această perioadă vor fi remediate integral, confirmată prin Procesul-verbal de recepție finală.
	7. În cazul constatării unor deficiențe apărute din vina Antreprenorului în perioada de garanție, executantul lucrărilor are obligația de a înlătura toate neajunsurile și defectele apărute în această perioadă, iar în cazul refuzului de a inlatura neajunsurile și defectele costurile remedierii acestora vor fi deduse din suma reținută pentru garanție. În cazul în care suma reținută nu este suficientă, Antreprenorul este obligat să acopere diferența.
	8. Procesele verbale de recepție a lucrărilor executate vor fi întocmite de către Antreprenor și vor fi verificate de către Client în termen de 5 zile lucrătoare de la data primirii acestora și în cazul lipsei neconformităților vor fi aprobate de către reprezentantul Donatorului în termen de 5 zile lucrătoare după aprobarea de către Client.
	9. Clientul va efectua plata prin transfer bancar în contul Antreprenorului indicat în prezentul contract în termen de 14 zile lucrătoare din data aprobării de către reprezentantul Donatorului.
	10. În cazul în care Clientul întârzie efectuarea plăților cu mai mult de 7 zile lucrătoare față de termenele stabilite, Antreprenorul are dreptul să suspende executarea Lucrării până la achitarea integrală a sumelor datorate, fără a fi ținut responsabil pentru eventualele întârzieri în finalizarea Lucrării cauzate de această suspendare.
	11. Nerespectarea termenelor de plată din culpa Clientului dă dreptul Antreprenorului la aplicarea de penalități, conform prevederilor punctului 11.4. din prezentul contract.
5. **Obligațiile Antreprenorului**
	1. Executarea Lucrării:
		1. Să elaboreze documentația de execuție conform caietului de sarcini (după caz), respectând normativele în construcție în vigoare
		2. Să asigure verificarea proiectului și supravegherea de autor (după caz);
		3. Să asigure supravegherea de autor (după caz);
		4. Să execute Lucrarea la standardele de calitate prevăzute de legislația în vigoare, de Documentația Tehnică și de normele tehnice aplicabile, utilizând Materiale de calitate corespunzătoare, păstrate adecvat și în termen de valabilitate, conform specificațiilor din contract.
		5. Să respecte termenele de execuție stabilite în prezentul contract.
		6. Să asigure personalul calificat și echipamentul necesar pentru executarea Lucrării și să numească prin ordin pentru executarea Lucrării Responsabil tehnic atestat.
		7. Să respecte tehnologiile de execuție și instrucțiunile de montaj ale producătorilor de Materiale.
		8. Să acorde suportul necesar Clientului (elaborarea documentației tehnice, extras din documentația de proiect, etc) pentru obținerea autorizațiilor și avizelor necesare pentru executarea Lucrării, inclusiv cele de construire, de mediu, de securitate și sănătate în muncă, etc., pe cheltuiala sa, cu excepția cazului în care Părțile convin altfel în mod expres.
		9. Să respecte normele de securitate și sănătate în muncă, precum și pe cele de protecție a mediului, în conformitate cu legislația în vigoare.
		10. Să asigure paza și securitatea Șantierului pe durata executării Lucrării.
		11. Să asigure ordinea pe Șantier.
		12. Să transporte și să depoziteze Materialele în condiții corespunzătoare, astfel încât să se evite deteriorarea sau degradarea acestora.
		13. Să actualizeze constant cartea tehnică a construcției și să întocmească procese-verbale pentru lucrările ascunse și pentru fazele determinante, în conformitate cu prevederile legislației și reglementările tehnice aplicabile.
	2. Informarea Clientului:
		1. Să informeze Clientul în scris despre orice dificultăți apărute în executarea Lucrării, precizând cauzele și propunând soluții pentru remedierea acestora.
		2. Să prezinte Clientului rapoarte periodice privind stadiul lucrărilor, conform unui grafic stabilit de comun acord.
		3. Să permită Clientului accesul pe Șantier pentru a verifica stadiul lucrărilor, cu respectarea normelor de securitate și sănătate în muncă.
		4. Să răspundă prompt la solicitările de informații ale Clientului.
	3. Remedierea deficiențelor:
		1. Să remedieze pe cheltuiala sa orice deficiențe constatate la recepția Lucrării sau în perioada de garanție, în termenele stabilite de comun acord cu Clientul.
		2. Să suporte costurile aferente remedierii deficiențelor, inclusiv costurile cu Materialele și manopera.
	4. Asigurarea calității:
		1. Să asigure calitatea Lucrării pe toată durata executării acesteia, prin implementarea unui sistem de management al calității.
		2. Să efectueze controale periodice ale calității lucrărilor executate și să întocmească documente care să ateste conformitatea cu cerințele din contract și din Documentația Tehnică.
		3. Să utilizeze Materiale care corespund standardelor de calitate în vigoare și care sunt însoțite de certificate de conformitate, buletine de analiză sau alte documente care să le ateste calitatea.
	5. Subcontractarea:
		1. Antreprenorul poate subcontracta anumite părți ale Lucrării fără acordul scris prealabil al Clientului.
		2. Antreprenorul rămâne pe deplin responsabil față de Client pentru executarea întregii Lucrări, inclusiv pentru părțile subcontractate.
6. **Obligațiile Clientului**
	1. Punerea la dispoziție a Șantierului:
		1. Să pună la dispoziția Antreprenorului, în timp util și în stare corespunzătoare, Șantierul, inclusiv terenul, construcțiile existente și utilitățile necesare pentru executarea Lucrării (apă, canalizare, energie electrică, etc.).
		2. Să asigure accesul liber al Antreprenorului pe Șantier, pe toată durata executării Lucrării.
		3. Să obțină toate autorizațiile și avizele necesare pentru desfășurarea activității pe Șantier, cu excepția celor care revin în sarcina Antreprenorului conform prezentului contract.
	2. Colaborarea cu Antreprenorul:
		1. Să colaboreze cu Antreprenorul pe toată durata executării Lucrării, oferindu-i toate informațiile și sprijinul necesar.
		2. Să desemneze un reprezentant (Diriginte de șantier) care să colaboreze cu Antreprenorul și să ia decizii operative în legătură cu executarea Lucrării.
		3. Să răspundă prompt la solicitările de informații ale Antreprenorului și să aprobe în timp util documentele transmise de acesta (situații de lucrări, rapoarte de progres, etc.).
	3. Efectuarea plăților:
		1. Să efectueze plățile în conformitate cu prevederile prezentului contract, în termenele stabilite.
		2. Să verifice și să aprobe procesele verbale de recepție a lucrărilor executate întocmite de Antreprenor, înainte de efectuarea plăților.
	4. Recepția Lucrării:
		1. Să formeze comisia de recepție la terminarea lucrărilor în cel mult 10 zile lucrătoare de la data notificării terminării lucrărilor de către Antreprenor.
		2. Să stabilească data începerii procedurii de recepție a construcției în cel mult 15 zile lucrătoare de la data notificării terminării lucrărilor de către Antreprenor și să comunice data stabilită membrilor comisiei de recepție, executantului și proiectantului.
		3. Să organizeze recepția finală în cel mult 15 zile lucrătoare după expirarea termenului de 6 luni de la recepția la terminarea lucrărilor.
	5. Preluarea Lucrării:
		1. Să preia Lucrarea după recepția la terminarea lucrărilor, semnând procesul-verbal de recepție.
		2. Să manifeste grijă de Lucrare după recepție și să o utilizeze conform destinației sale.
7. **Recepția Lucrării**
	1. Recepția lucrărilor executate:
		1. La finalizarea fiecărei etape importante a Lucrării, Antreprenorul va invita Clientul la o recepție preliminară, în vederea verificării stadiului lucrărilor și a identificării eventualelor deficiențe.
		2. Recepția lucrărilor executate se va consemna într-un proces-verbal semnat de reprezentanții Antreprenorului, Clientului și aprobat de reprezentantul Donatorului.
	2. Recepția la terminarea lucrărilor:
		1. După finalizarea integrală a Lucrării, Antreprenorul va notifica în scris Clientul cu privire la aceasta și va solicita crearea comisiei de recepție la terminarea lucrărilor.
		2. În termen de 10 zile din data notificării din partea Antreprenorului Clientul va desemna comisia de recepție din minim 5 membri atestați în construcții.
		3. Proiectantul va întocmi un aviz cu privire la modul în care au fost executate lucrările de construcții.
		4. Comisia va verifica dacă Lucrarea a fost executată în conformitate cu prevederile contractului și cu Documentația Tehnică și va recomanda admiterea recepției construcției în cazul în care nu există obiecții.
		5. În cazul în care la admiterea recepției sunt consemnate obiecții, conform alin. (1), în procesul-verbal de recepție a construcției se indică, în mod expres, neajunsurile și/sau defectele care trebuie înlăturate, iar Antreprenorul este obligat să le remedieze în termenul stabilit de comisie, pe cheltuiala sa.
		6. Recepția la terminarea lucrărilor se va face după remedierea tuturor deficiențelor constatate.
		7. Procesul-verbal de recepție va cuprinde, în mod obligatoriu, următoarele informații:
* data și locul recepției;
* numele și calitatea persoanelor care participă la recepție;
* descrierea Lucrării recepționate;
* constatările comisiei cu privire la calitatea Lucrării;
* eventualele deficiențe constatate și termenul de remediere a acestora;
* data recepției la terminarea lucrării.
	+ 1. Recepția la terminarea lucrărilor constituie temei pentru plata retenției de 5% ca garanție pentru finalizarea lucrărilor.
	1. Recepția finală:
		1. Recepția finală este organizată de Client în cel mult 15 zile lucrătoare după expirarea termenului de 6 luni de la recepția la terminarea lucrărilor.
		2. Comisia de recepție se întrunește și examinează:
1. procesele-verbale de recepție la terminarea lucrărilor;
2. înlăturarea neajunsurilor și defectelor constatate în cadrul recepției la terminarea lucrărilor;
3. concluzia Clientului privind comportarea în exploatare a construcțiilor pe durata a 6 luni, incluzând neajunsurile și defectele constatate și înlăturarea acestora.
	* 1. Comisia de recepție consemnează observațiile și concluziile în procesul-verbal de recepție finală și recomandă admiterea recepției.
		2. În cazul când comisia de recepție recomandă admiterea recepției cu obiecții, amânarea sau respingerea acesteia, comisia trebuie să propună măsuri pentru înlăturarea neregulilor constatate.
		3. Data recepției finale este data notificării de către investitor a hotărârii sale privind admiterea acesteia.
		4. Recepția finală constituie temei pentru ultima tranșă de plată a prețului contractului în valoare de 5%, reprezentând garanția de calitate.
4. **Garanția**
	1. Antreprenorul acordă o garanție de 5 ani pentru Lucrarea executată, începând cu data recepției la terminarea lucrării. Perioada de garanție se poate prelungi prin acordul Părților, consemnat într-un act adițional la prezentul contract.
		1. În perioada de garanție Antreprenorul se obligă să remedieze pe cheltuiala sa orice deficiențe apărute din vina sa, în termen de 30 zile lucrătoare de la data notificării scrise de către Client și/sau Proprietarul obiectului.
		2. Deficiențele apărute din vina Clientului și/sau Proprietarului obiectului sau ca urmare a impedimentului justificator nu sunt acoperite de garanție.
		3. Antreprenorul va suporta toate costurile aferente remedierii deficiențelor în perioada de garanție, inclusiv costurile cu Materialele, manopera și transportul.
	2. Garanția nu acoperă deficiențele apărute ca urmare a:
* utilizării necorespunzătoare a Lucrării de către Client și/sau Proprietarul obiectului;
* intervențiilor neautorizate asupra Lucrării;
* uzurii normale a Lucrării;
* survenirii unui impediment justificator.
	1. Clientul și/sau Proprietarul obiectului este obligat să notifice în scris Antreprenorul cu privire la orice deficiențe constatate în perioada de garanție, în termen de 15 zile lucrătoare de la data constatării acestora. Notificarea va cuprinde o descriere detaliată a deficiențelor și, dacă este posibil, fotografii sau alte dovezi.
	2. După remedierea deficiențelor, Antreprenorul va invita Clientul și/sau Proprietarul obiectului la o recepție a lucrărilor de remediere. Recepția se va consemna într-un proces-verbal semnat de reprezentanții Părților.
1. **IMPEDIMENTUL JUSTIFICATOR**
	1. Prin impediment justificator se înțelege orice eveniment extern, imprevizibil, absolut invincibil și inevitabil, independent de voința Părților, care împiedică executarea prezentului contract.
	2. Niciuna dintre Părți nu va fi răspunzătoare pentru neexecutarea obligațiilor asumate prin prezentul contract, dacă această neexecutare se datorează unui impediment justificator.
	3. În cazul producerii unui impediment justificator, termenele de execuție a obligațiilor se vor prelungi cu o perioadă egală cu durata evenimentului.
	4. Partea care invocă impedimentul justificator este obligată să notifice cealaltă Parte în scris, în termen de 7 zile lucrătoare de la data producerii evenimentului, prezentând și documente justificative (certificate emise de autoritățile competente).
	5. După încetarea impedimentului justificator, Părțile vor depune toate diligențele pentru a remedia situația și a continua executarea contractului.
2. **Răspunderea contractuală**
	1. În cazul neexecutării sau executării necorespunzătoare a obligațiilor asumate prin prezentul contract, Partea în culpă va plăti celeilalte Părți daune-interese, în conformitate cu legislația în vigoare.
	2. Antreprenorul este răspunzător pentru prejudiciile cauzate Clientului sau terților din vina sa, precum și din vina subcontractorilor săi, în timpul executării Lucrării, inclusiv pentru vicii ascunse ale Lucrării.
	3. Răspunderea Antreprenorului este limitată la valoarea contractului, cu excepția cazului în care prejudiciul a fost cauzat cu intenție sau din culpă gravă.
	4. În cazul nerespectării termenelor de execuție a Lucrării din culpa Antreprenorului, acesta va plăti Clientului penalități de 0,1 % din valoarea totală a contractului pentru fiecare zi de întârziere, dar nu mai mult de 10%.
	5. În cazul întârzierii plăților de către Client, acesta va plăti Antreprenorului penalități de 0,1 % din suma tranșei neachitate indicate la pct. 5.4, pentru fiecare zi de întârziere, dar nu mai mult de 10% din suma tranșei neachitate indicate la pct. 5.4.
	6. Plata penalităților nu înlătură obligația Părții în culpă de a executa obligația principală și de a repara integral prejudiciul cauzat.
3. **REZOLUȚIUNEA contractului**
	1. Prezentul contract poate fi rezoluționat prin acordul amiabil scris al Părților.
	2. Clientul poate rezoluționa unilateral contractul, prin notificare scrisă adresată Antreprenorului cu cel puțin 7 zile anterior datei rezoluțiunii precizând motivele rezoluțiunii, în următoarele cazuri:
		1. Antreprenorul nu începe executarea Lucrării în termenul stabilit, fără un motiv justificat;
		2. Antreprenorul abandonează executarea Lucrării;
		3. Antreprenorul execută Lucrarea cu întârzieri semnificative și nejustificate, care afectează în mod grav interesele Clientului;
		4. Antreprenorul execută Lucrarea necorespunzător, cu încălcarea prevederilor contractului și a Documentației Tehnice, iar deficiențele nu pot fi remediate sau Antreprenorul refuză să le remedieze;
		5. Antreprenorul intră în insolvență sau faliment;
		6. Antreprenorul încalcă în mod grav alte obligații esențiale prevăzute în prezentul contract;
		7. Contractului se aplică alte motive de rezoluțiunea prevăzute de legislația în vigoare.
	3. Antreprenorul poate rezoluționa unilateral contractul, prin notificare scrisă adresată Clientului cu cel puțin 7 zile anterior datei rezoluțiunii precizând motivele rezoluțiunii, în următoarele cazuri:
		1. Clientul nu efectuează plățile în termenele stabilite, cu o întârziere mai mare de 30 zile lucrătoare;
		2. Clientul împiedică executarea Lucrării de către Antreprenor, prin acțiuni sau inacțiuni ale sale;
		3. Clientul intră în insolvență sau faliment;
		4. Clientul încalcă în mod grav alte obligații esențiale prevăzute în prezentul contract.
	4. Partea care dorește să rezoluționeze contractul este obligată să notifice cealaltă Parte în scris, cu cel puțin 30 zile lucrătoare înainte de data rezoluțiunii, precizând motivele rezoluțiunii.
	5. În cazul rezoluțiunii contractului, se va face o evaluare a lucrărilor executate până la data rezoluțiunii și se vor stabili sumele datorate de fiecare Parte.
	6. Rezoluțiunea contractului nu afectează drepturile și obligațiile Părților născute anterior datei rezoluțiunii.
4. **Litigii**
	1. Orice litigiu decurgând din sau în legătură cu prezentul contract va fi soluționat pe cale amiabilă, prin negocieri directe între Părți.
	2. În cazul în care Părțile nu ajung la o înțelegere pe cale amiabilă, în termen de 10 zile lucrătoare de la data la care una dintre Părați a notificat cealaltă Parte cu privire la existența unui litigiu, acesta va fi soluționat de instanțele judecătorești competente din Republica Moldova, conform legislației în vigoare.
5. **Dispoziții finale**
	1. Prezentul contract este întocmit în limba română, în două exemplare originale, câte unul pentru fiecare Parte.
	2. Modificarea prezentului contract se face numai prin act adițional încheiat în formă scrisă și semnat de ambele Părți.
	3. Toate comunicările între Părți se vor face în scris și se vor transmite prin scrisoare recomandată cu confirmare de primire, fax sau e-mail, la adresele menționate în prezentul contract.
	4. Prezentul contract este guvernat de legislația Republicii Moldova. Instanța competență aleasă de Părți pentru soluționarea eventualelor litigii survenite din prezentul contract, este Judecătoria Chișinău.
	5. Dacă una sau mai multe clauze ale prezentului contract sunt declarate nule sau nevalabile, aceasta nu va afecta valabilitatea celorlalte clauze.
	6. Prezentul contract reprezintă întregul acord între Părți cu privire la obiectul său și înlocuiește orice înțelegeri sau angajamente anterioare, verbale sau scrise.
6. **Anexe**
	1. Anexa 1 – Caiet de sarcini
	2. Anexa 2 – Documentația Tehnică
	3. Anexa 3 – Oferta financiară

**PĂRȚILE**

|  |  |
| --- | --- |
| **CLIENT** | **ANTREPRENOR** |
| **Fundația Agapedia din Moldova**IDNO: 1012620004147Sediul: mun. Chișinău, str. Mihail Lomonosov, nr.20,Banca:IBAN:c/b:Tel: Email: **Marian Marina**  | **\_\_\_\_\_\_\_ SRL**IDNO:Sediul:Banca:IBAN:c/b:TVA:Tel: Email: |
| **NUME/PRENUME ADMINISTRATOR** **L.Ș.** | **NUME/PRENUME ADMINISTRATOR****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ș.** |

***Anexa nr. 1***

***la contractul de antrepriză nr. \_\_\_\_\_ din \_\_\_\_\_\_\_\_\_***

**Caiet de sarcini**

|  |  |  |
| --- | --- | --- |
| **Nr. Ordine** | **Descrierea lucrării** | **Mențiuni** |
|  |  |  |
|  |  |  |
|  |  |  |
|  |  |  |
|  |  |  |

**PĂRȚILE**

|  |  |
| --- | --- |
| **CLIENT** | **ANTREPRENOR** |
| **Fundația Agapedia din Moldova**IDNO: 1012620004147Sediul: mun. Chișinău, str. Mihail Lomonosov, nr.20,Banca:IBAN:c/b:Tel: Email: **Marian Marina**  | **\_\_\_\_\_\_\_ SRL**IDNO:Sediul:Banca:IBAN:c/b:TVA:Tel: Email: |
| **NUME/PRENUME ADMINISTRATOR** **L.Ș.** | **NUME/PRENUME ADMINISTRATOR****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ș.** |

***Anexa nr. 3***

***la contractul de antrepriză nr. \_\_\_\_\_ din \_\_\_\_\_\_\_\_\_***

**DEVIZ OFERTĂ**

|  |  |  |  |  |
| --- | --- | --- | --- | --- |
| **Nr. Ordine** | **Poziție** | **Preț** | **Unități** | **Total** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Total estimat** |  |

**PĂRȚILE**

|  |  |
| --- | --- |
| **CLIENT** | **ANTREPRENOR** |
| **Fundația Agapedia din Moldova**IDNO: 1012620004147Sediul: mun. Chișinău, str. Mihail Lomonosov, nr.20,Banca:IBAN:c/b:Tel: Email: **Marian Marina**  | **\_\_\_\_\_\_\_ SRL**IDNO:Sediul:Banca:IBAN:c/b:TVA:Tel: Email: |
| **NUME/PRENUME ADMINISTRATOR** **L.Ș.** | **NUME/PRENUME ADMINISTRATOR****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ș.** |